Икенсе көндө айырылышыуға ғариза яҙҙым. Миңә дөрөҫөн һөйләмәгәне, ике-өс ай буйына бушҡа фатир эҙләткәне өсөн ныҡ хәтерем ҡалды. Әгәр ҙә ни булғанын һөйләһә, икәү бергә был проблеманы хәл итеү юлын табып, йырып сығыр инек. Ләкин ул яңғыҙы ғына пирамида һаҙлығына инеп батып, тир түгеп эшләп тапҡан аҡсаһын кире ҡайтара алмай, юғалтыуҙан һынғайны. Өйгә күсеп, гел иҫерек йөрөп, айырылышҡанды ла аңғарманы. Балалар менән уға күпме генә ярҙам итергә тырышһаҡ та, ул башҡаса аяғына баҫа, турая алманы. Отпускыға 550 мең һум аҡса менән ҡайтҡайны, шуны бөткәнсе эскегә тыҡты. Өйҙә ятҡан һуңғы аҡсаһын, 170 мең һумды, килеп алып сыҡҡанында, зинһар, туҡта, теләһәң булдыраһың бит, тип үтендем. Күҙемә ҡарамай ғына, ярай, тине. Кейемен йыуғайным, шуларҙы сумкаһына тығып, рәхмәт әйтте. Сығып китер саҡта, ишекте асҡас, миңә боролоп, ғәйепле йылмайҙы